பொதுவாக சிறிய மாற்றங்களை ஒவ்வொரு நாளின் இறுதியிலும் பெரிய மாற்றம்/சேவையை ஒவ்வொரு செவ்வாய் மதியமும் சர்வர்களில் இணைக்கிறார்கள். பல வகையான சோதனைக்கு உட்படுத்தப்பட்ட பிறகே இவை ரிலீஸ்க்கு வருகிறது. எனினும் “ஸ்ட்ரெஸ் டெஸ்ட்” (தாங்குதிறன்) எனும் சோதனையை லைவ் சர்வர்களின் மூலம் மட்டுமே செய்யமுடியும். லைவ் சர்வர்களில் நேரடியாக செய்யப்படும் இந்தச் சோதனையில் ஏதாவது சிறு தவறு நிகழ்ந்தாலும் கற்பனை செய்துபார்க்க முடியாத அளவிற்கு பாதிப்புகள் ஏற்பட்டுவிடும். இதை தவிர்க்க பொறியாளர்கள் “கிராட்ஜுவல் ரிலீஸ்” மற்றும் “டார்க் லான்ச்” எனும் முறையில் முதலில் தனது குழுவின் மூலமும் பிறகு பேஸ்புக் ஊழியர்கள் என மெல்ல ஒரு குறிப்பிட்ட வகையான பயனாளிகள் மட்டும் புதிய சேவையைப் பயன்படுத்தச் செய்து குறைகள் இருப்பின் கண்டறியப்பட்டு உடனுக்குடன் சரி செய்து வெற்றிகரமாக அனைவரும் பயன்படுத்துவது பொல செய்கிறார்கள்.